AfriForum beplan regsaksies teen onteiening sonder vergoeding | Maroela Media
“AfriForum is ook reeds sedert 2018 in ’n regstryd gewikkel om die grondwetlike hersieningskomitee se verslag, waarin aanbeveel word dat die Grondwet gewysig moet word, as ongeldig te verklaar weens verskeie prosedurele gebreke in die aanloop tot die aanvaarding van die verslag,” sê Ernst Roets, AfriForum se hoof van beleid en aksie. “Hierdie hofsaak sal waarskynlik in die komende jaar aangehoor word. Verder het AfriForum ook reeds ’n regsmening by die parlement ingedien waarin aangevoer word dat die voorgestelde wysiging van artikel 25 van die Grondwet strydig met verskeie ander bepalings in die Grondwet sal wees.”
Die regering se beleid oor die verdeling van grond en die keuring van begunstigdes is volgens AfriForum om verskeie redes ongrondwetlik en onregverdig. “Eerstens skend dit artikel 25 van die Grondwet op verskeie maniere, aangesien grondbegunstigdes volgens dié beleid net toegang tot grond sal ontvang – eienaarskap sal nie aan hierdie mense oorgedra word nie. Die staat sal dus eintlik die alleeneienaar van die grond wees. Die toepassing van hierdie beleid sal verder beteken dat wit mense uitgesluit word van die regering se toekenning van grond. Slegs persone wat as voorheen benadeeld gedefinieer word (swart Afrikane, bruin mense en Indiërs) sal as begunstigdes oorweeg word. ‘Voorheen bevoordeelde’ (wit) mense word uitdruklik genoem as persone wat nie kwalifiseer om aansoek te doen vir grond nie; trouens, hierdie mense word gelykgestel aan buitelanders. Wit militêre veterane word ook uitgesluit, terwyl militêre veterane wat ná April 1994 in die weermag was, as begunstigdes geprioritiseer word,” verduidelik Roets.
AfriForum grondhervorming grondonteiening Grondonteieningswetsontwerp
Ek verstaan nie hoekom voorheen benaadeelde mense nog steeds voorgetrek word na 25 jaar van demokrasie, die huidige benaadeelde minderhede word gelooi met diskriminerende wette gebaseer op hul velkleur en niemand behalwe Afriforum en Solidariteit probeer iets daaromtrent doen nie WAAR IS DR GROENEWALD en hoekom is sy party so stil ??
Hulle word voorgetrek want hulle is ” Bakhandjies”.